Lika
Lika – kalnuotas Kroatijos regionas, apribotas Velebito kalnų iš pietvakarių ir Plješevicos kalnų iš šiaurės rytų pusės. Didžioji regiono dalis priklauso Likos-Senio apskričiai, mažesnės dalys priklauso Karlovaco apskričiai bei Zadaro apskričiai. Didžiausi Likos miestai yra Gospičius, Otočacas, Gračacas, Korenica, kurių dauguma įsikūrę karstiniuose Ličinos, Gackos ir kitų upių slėniuose. Regione yra į UNESCO Pasaulio paveldo sąrašą įtrauktas Plitvicų nacionalinis parkas.